**ИНФОРМАЦИОННА СРЕЩА**

**за набиране на проектни предложения по**

**НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ**

**Процедура BG-RRP-4.023 - ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД -ЕТАП I**

**Крайната дата за прием на заявления по настоящата процедура в Община РОМАН - 10.05.2023 г.**

**град РОМАН, 17 януари 2023 год.**

**НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ**

Отворена процедура за кандидатстване

[**BG-RRP-4.023 - ПОДКРЕПА ЗА УСТОЙЧИВО ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД -ЕТАП I**](https://eumis2020.government.bg/bg/9e11cf9f/Project/New/dbc86350-cccd-414a-a175-a1d440952525)

Основната цел на процедурата за предоставяне на средства от Механизъм за възстановяване и устойчивост (МВУ) е устойчиво енергийно обновяване на националния сграден фонд от жилищни сгради.

Конкретни цели:

* Подобряване енергийните характеристики на националния сграден фонд от жилищни сгради, чрез прилагане на интегрирани енергоефективни мерки;
* Достигане на клас на енергопотребление минимум „B“ след прилагане на енергоспестяващи мерки при жилищни сгради;
* Стимулиране на минимум 30% спестяване на първична енергия за обновените жилищни сгради;
* Ресурсна ефективност, икономическа целесъобразност, декарбонизация чрез ВЕИ, устойчив строителен процес;
* Намаляване на енергийната бедност, чрез намаляване на разходите за енергия;
* Подобряване на условията и качеството за живот на населението в страната чрез технологично обновление и модернизиране на сградния фонд.

**Краен срок за подаване на проектни предложения:** **31.05.2023 г. 17:00 ч.**

Общият размер на средствата за тази процедура е в размер на 1 129 881 600 лева с ДДС. Допустими са всички многофамилни жилищни сгради, които се управляват по реда на Закона за управление на етажната собственост (ЗУЕС) и са проектирани преди 26 април 1999. Одобрените сгради ще получат **до 100 % безвъзмездна финансова помощ.**

**Насоките за кандидатстване и всички необходими документи са публикувани на електронната страница на МРРБ www.mrrb.bg, раздел „Проекти по НПВУ“, секция „Процедури по НПВУ“, подсекция „Процедури, отворени за кандидатстване“, Насоки за кандидатстване по процедура BG-RRP-4.023 „Подкрепа за устойчиво енергийно обновяване на жилищния сграден фонд - етап I“, както и на портала на ИСУН 2020: https://eumis2020.government.bg.**

**ДОПУСТИМИ КАНДИДАТИ**

Крайни получатели по настоящата процедура са Сдружения на собствениците, регистрирани по ЗУЕС, в допустимите за финансиране сгради, в които **самостоятелни обекти са най-малко четири и принадлежат на повече от един собственик.**

***Самостоятелен обект в сграда в режим на етажна собственост*** - Обособена част от сграда в режим на етажна собственост със самостоятелно функционално предназначение.

За да бъде приет отделен самостоятелен обект в сградата за жилище, трябва да има самостоятелен вход, най-малко едно жилищно помещение, кухня или кухненски бокс и баня-тоалетна, както и складово помещение, което може да бъде в жилището или извън него. Допустимо е помещенията да бъдат пространствено свързани с изключение на тоалетни и бани-тоалетни (съгласно чл. 40, ал. 1 от ЗУТ).

Предложения за изпълнение на инвестиция по настоящата процедура могат да бъдат подавани само в партньорство с общинската администрация на общината, където се намира сградата. Общинската администрация ще бъде водещ партньор в проекта и ще изпълнява функциите по неговото административно и финансово управление, както и отчитането му пред Структура за наблюдение и докладване (СНД). Допустимо е една общинска администрация да участва с повече от едно проектно предложение. В едно проектно предложение не може да бъде включена повече от една сграда.

***Важно!***

***Допустими са всички многофамилни жилищни сгради, които се управляват по реда на Закона за управление на етажната собственост (ЗУЕС) и са проектирани преди 26 април 1999 г.***

При наличие на свързано строителство при кандидатстващи няколко блок-секции в една сграда, следва групата от блок-секции да кандидатстват с едно проектно предложение. В тази връзка е необходимо за групата от блок-секции да бъде създадено и регистрирано едно сдружение на собствениците по реда на ЗУЕС.

**ДОПУСТИМИ ДЕЙНОСТИ**

Допустимите дейности за финансиране са:

* Дейности по изпълнение на мерки за енергийна ефективност, които са предписани като задължителни за сградата в обследването за енергийна ефективност:
* По външните сградни ограждащи елементи:
* подмяна на дограма (прозорци, врати, витрини и др.);
* топлинно изолиране на външните ограждащи елементи (външни стени, покриви, подове и др.);
* По системите за поддържане на микроклимата:
* ремонт, модернизация или подмяна на амортизирани общи части на системите за отопление, охлаждане и вентилация на сградата за повишаване на енергийната ефективност, в границите на вътрешната отоплителна инсталация и без да се засягат съоръжения и арматурата собственост на топлофикационни предприятия, регистрирани по Закона за енергетиката;
* реконструкция на вертикалната система за отопление в хоризонтална, като се осигурява индивидуално отчитане на разхода на топлина за всеки собственик на самостоятелен обект в сградата;
* ремонт или подмяна на електрическата инсталация в общите части на сградата и изпълнение на енергоспестяващо осветление в общите части;
* инсталиране на система за автоматизирано централизирано управление на осветлението в общите части на жилищната сграда;
* Поставяне/инсталиране на системи за оползотворяване на енергия от възобновяеми енергийни източници за енергийните потребности на сградата и батерии за съхранение на енергия, бойлери за гореща вода към общите части на системата (не за индивидуално ползване на СО), ако са предписани в енергийното обследване;
* Съпътстващи строителни и монтажни работи, свързани с изпълнението на мерките за енергийна ефективност и съответното възстановяване на общите части на сградата в резултат на изпълнените мерки с енергоспестяващ ефект. Съпътстващите строителни и монтажни работи са свързани единствено с възстановяването на първоначалното състояние, нарушено в резултат на обновяването на общите части и на подмяната на дограма в самостоятелния обект;
* Ремонт на покрив (скатен или плосък покрив), който може да включва дейности по възстановяване на покрития, хидроизолация, обшивки, водоотвеждаща система – допустимо само при предписана в енергийното обследване енергоспестяваща мярка „Топлоизолация на покрив“;
* СМР, които произтичат от нормативни изисквания свързани с безопасната експлоатация на сградите и са предписани като задължителни в техническия паспорт на сградата и СМР, които са нормативно необходими за въвеждане на сградата в експлоатация:
* СМР, свързани с отстраняване на локални дефекти и повреди, които не нарушават общата конструктивна устойчивост на сградите, но в същото време създават пряка опасност за преките ползватели или неотстраняването им би довело до по-сериозни промени в носещата конструкция на сградата в бъдеще;
* СМР, свързани с осигуряване на пожарна безопасност, изграждане/ремонт/подмяна на мълниезащитна и заземителна инсталация, осигуряване на достъпна архитектурна среда до входа на жилищната сграда (за сгради с асансьор – до асансьорната площадка).

**ВАЖНО!**

Няма да се финансират:

* Подмяна или монтиране на отоплителни тела в самостоятелните обекти;
* Обзавеждане и оборудване в самостоятелните обекти;
* Ремонт в самостоятелните обекти извън дейностите по възстановяване на първоначалното състояние на обектите вследствие ремонта на общите части или подмяната на дограма;
* Изпълнение на мерки по асансьорите и/или подмяна и/или монтиране на асансьори с нови или втора употреба;
* Изпълнение на дейности по вертикална планировка около сградата;
* Ремонт и подмяна на ВиК инсталации.

Допустими за финансиране са и следните съпътстващи дейности:

* Извършване на обследване за енергийна ефективност и сертифициране за ЕЕ – първоначално обследване за енергийна ефективност за целите на подаване на предложение по настоящата процедура;
* Изготвяне на обследване за установяване на техническите характеристики, свързани с изискванията по чл. 169, ал. 1 (т. 1 - 5) и ал. 3 от ЗУТ и на технически паспорт на сградата;
* Изготвяне на независима експертна оценка, изготвена от сертифициран енергиен одитор (лица от регистъра по чл.44 ал. 1 от Закона за енергийна ефективност) след приключване на дейностите по изпълнение на СМР;
* Изготвяне на инвестиционен проект и оценка на съответствието му съгласно ЗУТ;
* Авторски и строителен надзор съгласно ЗУТ;
* Въвеждане на обекта в експлоатация;
* Публичност и информация на проекта;
* Организация и управление на проекта.

***Важно!***

***Изисквания за постигнати енергийни параметри от приложените мерки:***

*След изпълнение на енергоспестяващи мерки (ЕСМ) сградите следва да постигат* ***клас на енергопотребление „В” или по-висок.***

*Задължително изискване е след изпълнение на мерките в многофамилната сграда* ***да се постигне минимум 30% спестяване на първична енергия****.*

***В случай, че след изпълнение на предложение за изпълнение на инвестиция (ПИИ) не се постигне минимум 30 % спестяване на първична енергия, както и клас на енергопотребление „В” съгласно действащата към датата на изготвяне на инвестиционния проект нормативна уредба, всички получени средства подлежат на възстановяване.***

Мерки за енергийна ефективност ще се изпълняват въз основа на **обследване за енергийна ефективност** на съответната сграда. Обследването за енергийна ефективност следва да бъде придружено от **валиден сертификат за енергийни характеристики на сграда в експлоатация,** изготвени по реда на чл. 48 от ЗЕЕ. Докладът от обследването за енергийна ефективност следва бъде изготвен в обхват и съдържание съгласно изискванията, определени в приложимата подзаконова нормативна уредба (Наредбата по чл. 48 от ЗЕЕ). **Наличието на енергийно и техническо обследване (включително сертификат за енергийни характеристики на сграда в експлоатация и технически паспорт) е предварително условие за кандидатстване по настоящата процедура.**

Проекти, свързани с внедряване на мерки за енергийна ефективност, ще се финансират само **след извършено обследване за установяване на техническите характеристики**, свързани с удовлетворяване на изискванията по чл.169, ал.1 и ал. 3 от ЗУТ в съответствие с изискванията, определени в глава трета на Наредба № 5 от 2006 г. за техническите паспорти на строежите.

***Важно!***

***Поради промени в подзаконовата нормативна уредба, касаеща обследването за енергийна ефективност, за всички многофамилни жилищни слади, следва да се направи ново обследване или наличното да се актуализира, съгласно новите изисквания.***

**СТЕПЕН НА ПРОЕКТНА ГОТОВНОСТ**

Крайните получатели – сдружения на собствениците, създадени по реда на ЗУЕС, се обръщат за партньорство пред общината, като подават заявление за участие по образец.

**За сградата следва да бъде представено:**

1. Заявление за участие;
2. Обследване за енергийна ефективност и валиден сертификат за енергийни характеристики на сграда в експлоатация, изготвени по реда на чл. 48 от ЗЕЕ;
3. Обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт в съответствие с изискванията, определени в глава трета на Наредба № 5 от 2006 г. за техническите паспорти на строежите;
4. Документи свързани с проведените общи събрания за създаване на СС или други документи свързани с вземане на решения от страна на етажната собственост.
5. Декларации за готовност за осигуряване на достъп до самостоятелните обекти;
6. Други документи необходими за изготвянето на проектното предложение и изпълнението на проекта.

След преглед на посочената документация и изготвяне на обобщено КСС – водещият партньор (общината) предлага на Крайния получател (СС) да сключат партньорско споразумение. В партньорското споразумение двете страни следва да разпишат всички права и задължения на партньорите, за периода на кандидатстване, в периода на изпълнение на дейностите по обновяване на сградата и в периода на устойчивост.

В Предметът на дейност на създаденото сдружение съответства на редакцията на чл.25 от ЗУЕС към 01.01.2016 г., а именно :“За усвояване на средства от фондовете на Европейския съюз и/или от държавния или общинския бюджет, безвъзмездна помощ и субсидии и/или използване на собствени средства с цел ремонт и обовяване на сгради в режим на етажна собственост“;

***Важно!***

*Отчитайки необходимото време за проверки и други подготвителни дейности, Община РОМАН няма да приема заявления за участие след* ***10.05.2023 г****.*

В случай, че на етапа на кандидатстване, съгласно техническата документация, се констатират разходи, които не са допустими, но са задължителни за сградата, се посочват като собствен принос.

**КРИТЕРИИ ЗА ОЦЕНЯВАНЕ НА ПРЕДЛОЖЕНИЯ ЗА ИЗПЪЛНЕНИЕ НА ИНВЕСТИЦИЯ**

**Критерии за административна допустимост**

1. Предложението е подадено в рамките на крайния срок, съгласно Насоките за кандидатстване

В случай че посоченото изискване не е спазено, предложението се отхвърля без да се проверява съответствие със следващите критерии за оценка!

1. Предложението е подадено в партньорство с община – водещ партньор, представляващо кандидата
2. Предложението е подадено от оправомощено за целите на подаване на предложението лице и е приложено пълномощно/заповед за упълномощаване
3. Всички приложими полета на формуляра за кандидатстване са попълнени с относимата информация за целите на оценката

Не е установено двойно финансиране за дейностите, включени в ПИИ

1. Представено е протокол с решение за създаване на СС и протокол на общото събрание на етажната собственост с решение за одобряване на кандидатстването по настоящата процедура
2. Приложен е документ за регистрация на СС в съответствие с изискванията по процедурата, съгласно Насоките за кандидатстване
3. Представено е обследване за енергийна ефективност и валиден сертификат за енергийни характеристики на сграда в експлоатация с предписан пакет от енергоспестяващи мерки за постигане на най-малко клас на енергопотребление „В“ и постигане на минимум 30% спестяване на първична енергия, изготвени по реда на актуалната към момента на кандидатстване наредба по чл. 48 от ЗЕЕ
4. Представено е обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт в съответствие с изискванията, определени в глава трета на Наредба № 5 от 2006 г. за техническите паспорти на строежите
5. Съгласно представеното техническо обследване на сградата, извършено в съответствие с глава трета от Наредба 5 от 28 декември 2006 г. за техническите паспорти на строежите, е установено, че сградата отговаря на съществените изисквания към строежите съгласно чл. 169, ал. 1, т. 1 от ЗУТ и е получила положителна оценка за сеизмична осигуреност, независимо дали е осигурена или неосигурена на сеизмични въздействия, в съответствие с Наредба № РД-02-20-2 от 27 януари 2012 г. за проектиране на сгради и съоръжения в земетръсни райони.
6. Представена e Обобщена КСС по окрупнени показатели
7. Приложено е партньорско споразумение между общинската администрация и сдружението на собствениците
8. Предложението е в съответствие с изискванията на приложимия режим за държавна помощ
9. Крайният получател е допустим кандидат на финансирането по процедурата
10. Сградата-обект на интервенция е многофамилна жилищна сграда и отговаря на изискванията за допустимост
11. Предложеният размер на средствата е съобразен с минималния и максималния размер, съгласно Насоките за кандидатстване
12. Продължителността на предложението съответства на максимално допустимия период на изпълнение, съгласно Насоките за кандидатстване
13. Предвидените за финансиране със средства от МВУ мерки, съответстват на допустимите дейности по процедурата
14. Разходите в предложението, за които се предвижда финансиране със средства от МВУ, са допустими за финансиране по процедурата
15. Разходите за СМР, посочени в бюджета на предложението съответстват на общата стойност на приложените КСС
16. Включените в бюджета на проекта разходи не надхвърлят пределните стойности за отделните категории разходи посочени в Насоките за кандидатстване
17. Целевите стойности на индикаторите са правилно остойностени и съответстват на дейностите по предложението за изпълнение на инвестиция
18. Предложението за изпълнение на инвестиция е в съответствие с принципа за „ненанасяне на значителни вреди“

|  |  |  |
| --- | --- | --- |
| **Критерии за оценка на качеството** | **Макс. брой точки** | **Източник на проверка** |
| 1. **Процент енергийно спестяване в годишното потребление на първична невъзобновяема енергия в резултат на енергоспестяващите мерки** | **25** | *Валиден сертификат за енергийни характеристики на сграда в експлоатация – енергийните спестявания**се изчисляват по следната формула:*  *%**спестявания* ***=*** *{общо нормализирано потребление на първична невъзобновяема енергия при актуално състояние (преди изпълнение на ЕСМ) в kWh/год.* ***-*** *обща първична невъзобновяема енергия след изпълнение на ЕСМ от избрания пакет в kWh/год. }* ***/*** *{общо нормализирано потребление на първична невъзобновяема енергия при актуално състояние (преди изпълнение на ЕСМ) в kWh/год.} х 100* |
| > 65 % | 25 |
| > 62% ≤ 65% | 23 |
| > 60% ≤ 62% | 21 |
| > 55% ≤ 60% | 18 |
| > 50% ≤ 55% | 15 |
| > 45% ≤ 50% | 12 |
| ≥ 30% ≤ 45% | 10 |
| 1. **Очаквано годишно намаляване на емисиите на СО2 (екологични ползи) – тона/год.** | **20** | *Валиден сертификат за енергийни характеристики на сграда в експлоатация – общо спестени емисии CO2 (тона/год.)* |
| > 80 т CO2 екв. | 20 |
| > 60 т CO2 екв. ≤ 80 т CO2 екв. | 18 |
| > 40 т CO2 екв. ≤ 60 т CO2 екв | 16 |
| > 30 т CO2 екв. ≤ 40 т CO2 екв. | 14 |
| > 20 т CO2 екв. ≤ 30 т CO2 екв. | 12 |
| ≤ 20 т CO2 екв. | 10 |
| 1. **Ефективност на инвестицията за енергийна ефективност като отношение на необходимата инвестиция в лева към количеството спестена първична невъзобновяема енергия в kWh на годишна база – лв. /kWh/г**. | **35** | *Валиден сертификат за енергийни характеристики на сграда в експлоатация – изчислява се като се раздели общата стойност в лева на проекта (обща стойност на БФП) на очакваното количество спестена първична невъзобновяема енергия в kWh/год.*  *Спестената първична невъзобновяема енергия в kWh/г. се определя от валидния сертификат за енергийни характеристики на сграда в експлоатация (стр.1 и стр.5) – енергийните спестявания**се изчисляват по следната формула: спестена първична невъзобновяема енергия в kWh/год.* ***=*** *общо нормализирано потребление на първична невъзобновяема енергия при актуално състояние (преди изпълнение на ЕСМ) в kWh/год.* ***-*** *обща първична невъзобновяема енергия след изпълнение на ЕСМ от избрания пакет в kWh/год.* |
| ≤ 1,75 лв./кWh/г | 35 |
| > 1,75 лв./кWh/г ≤ 1,90 лв./кWh/г | 32 |
| > 1,90 лв./кWh/г ≤ 2,00 лв./кWh/г | 29 |
| > 2,00 лв./кWh/г ≤ 2,10 лв./кWh/г | 25 |
| > 2,10 лв./кWh/г ≤ 2,20 лв./кWh/г | 21 |
| > 2,20 лв./кWh/г ≤ 2,50 лв./кWh/г | 16 |
| > 2,50 лв./кWh/г | 10 |
| 1. **Целесъобразност на инвестицията за енергийна ефективност като разгъната застроена площ** насградата/блок-секцията/групата от блок-секции | **20** | *Разгъната застроена площ на сградата е посочена в техническото обследване и сертификата за енергийна ефективност* |
| > 5 000 кв.м. РЗП насградата/блок-секцията/групата от блок-секции | 20 |
| > 4000 кв.м. РЗП насградата/блок-секцията/групата от блок-секции ≤ 5 000 кв.м. РЗП насградата/блок-секцията/групата от блок-секции | 18 |
| > 3000 кв.м. РЗП насградата/блок-секцията/групата от блок-секции ≤ 4 000 кв.м. РЗП насградата/блок-секцията/групата от блок-секции | 16 |
| > 2000 кв.м. РЗП насградата/блок-секцията/групата от блок-секции ≤ 3 000 кв.м. РЗП насградата/блок-секцията/групата от блок-секции | 14 |
| > 1000 кв.м. РЗП насградата/блок-секцията/групата от блок-секции ≤ 2 000 кв.м. РЗП насградата/блок-секцията/групата от блок-секции | 12 |
| ≤ 1000 кв.м. РЗП насградата/блок-секцията/групата от блок-секции | 10 |
| 1. **Ниво на ангажираност на членовете на ЕС в СС към изпълнението на проекта** | **25** | *Процентът идеални части се отчита спрямо актуалното удостоверение за сдружението издадено от общинската администрация* |
| Собствениците на > 95% от идеални части от общите части на ЕС членуват в СС и са подкрепили изпълнението на проекта при гласуването на общото събрание | 25 |
| Собствениците на > 80% и ≤95% от идеални части от общите части на ЕС членуват в СС и са подкрепили изпълнението на проекта при гласуването на общото събрание | 15 |
| Собствениците на ≤80% от идеални части от общите части на ЕС членуват в СС и са подкрепили изпълнението на проекта при гласуването на общото събрание | 10 |
| 1. **Постигнато ниво на подобрение на жилищната инфраструктура след прилагане на мерките по ЕЕ** | **15** |  |
| 6.1. Обектът на интервенция ще постигне клас енергопотребление „А“ или „сграда с близко до нулево потребление на енергия“ след изпълнението на включените в доклада от енергийното обследване мерки | 10 | *Валиден сертификат за енергийни характеристики на сграда в експлоатация* |
| 6.2 Проектът предвижда изпълнението на мерки допринасящи общия архитектурен облик на града в съответствие с одобрена от общинската администрация наредба/указания | 5 | *В т.11 от формуляра следва да бъде посочен линк към общинския документ даващ съответните предписания* |
| ***Максимален брой точки:*** | ***140*** |  |

**Предложения, получили минимум 72 точки** на критерии за оценка на качеството, се класират в низходящ ред съобразно получената оценка, като за финансиране се предлагат всички ПИИ по реда на класирането до покриване на общия размер на бюджета по процедурата. Всички предложения, които са преминали минималния праг на оценка, но за които не достига финансиране по настоящата процедура, ще формират списък с резервни предложения, които може да бъдат финансирани в случай на наличие на недоговорен/спестен финансов ресурс.